als_Latn dik_Latn sag_Latn
Edhe pasi Google dhe kompanitë tjera të teknologjisë kanë paraqitur një padi kundër qeverisë së SHBA-së, për të drejtën për të zbuluar më shumë informacione se si të dhënat e tyre janë mbledhur dhe përdorur nga shërbimet sekrete, ish-drejtori i NSA-së dhe CIA-s, Majkëll Hajden deklaroi sot se Gmail i Google është burimi më i preferuar i komunikimit nga terroristët.
Gazeta Washington Post raporton se, gjatë një fjalimi në një forum arsimi në Uashington , Hayden pretendon se “Gmail është shërbimi më i preferuar i terroristëve në mbarë botën.” Është më se e mundur që Hayden ka ngatërruar “ofruesit e internetit” me “shërbimet e internetit”. Edhe me këtë gabim të vogël të terminologjisë, Hayden ka vazhduar me deklaratën e tij, duke thënë: “Unë nuk mendoj se ju jeni do ta shihni këtë në një reklamë të Google, por është e lirë, ajo është kudo, kështu që është e vërtetë.”
Hayden mbrojti programin e survejimit të NSA-së, PRISM, i cili është ekspozuar në fillim të vitit nga njëri prej kontraktorëve të saj, Edward Snowden. Hayden tha se fakti se SHBA-ja ishte forca kryesore prapa krijimit të internetit, ishte prej arsyeve pse shërbimi sekret e ndjeu të nevojshme për të monitoruar përdorimin e saj, duke shtuar se, “Ne e kemi ndërtuar atë këtu dhe kjo ishte thellësisht amerikane. “
(Herë të lexuara: 228)
als_Latn als_Latn als_Latn als_Latn